stanford-oval/wikipedia huggingface dataset:
Syed Kamall
Yksityiselämä

Syed Kamall asuu Lontoossa, Kingston upon Thamesin Surbitonissa. Hän on muslimi.
Aiheesta muualla

Kuvia tai muita tiedostoja aiheesta Syed Kamall Wikimedia Commonsissa
Syed Kamall Euroopan parlamentin jäsenet. Euroopan parlamentti.
Kamall (2019)
Taimo

| Taimo |
| --- | --- |
Kaupunki:  Naantali
Suuralue:  mannerpuoli
Kaupunginosa nro:  5
Väkiluku:  1 148
Osa-alueet:  001 Honkakaari 002 Alitalontie 003 Suovuori
Taimo on Naantalin 5. kaupunginosa noin 2 km kaupungin keskustasta koilliseen. Kaupunginosassa on 1 148 asukasta (2005), ja se on siten väkiluvultaan Naantalin kuudenneksi suurin. Kaupunginosa sijaitsee Aurinkotien pohjoispuolella Soinistentien ja Nuhjalantien välissä. Naapurikaupunginosia ovat Ruona-Pirttiluoto, Lietsala, Luikkio, Soininen ja Karvetti.[lähde? ]
Taimon eteläosassa Nuhjalantien varrella on pieni ostoskeskus, jossa on Sale sekä ravintola. Ostoskeskuksessa oli ennen Naantalin toinen posti, mutta sen palvelut siirrettiin kaupungin keskustaan. Ostoskeskus palvelee erityisesti viereistä Nuhjalan kerrostaloaluetta. Taimossa on kolme päiväkotia, ja lisäksi viereisessä Luikkion kaupunginosassa toimii Taimon ala-aste ja Lietsalan kaupunginosassa Suopellon yläaste.[lähde? ]
Naantalin kaupunginosat
Haijainen
Humalisto-Satama
Isokylä
Kantakaupunki
Karvetti
Keitilä
Kirstilä
Kukola
Kultaranta
Käkölä
Ladvo-Venka
Lietsala
Luikkio
Luolala
Murikko
Ruona-Pirttiluoto
Soininen
Taimo
Viiala
Viialanranta
Viluluoto
Telkkälä (Ranua)

Telkkälä on kylä Ranuan kunnassa, Peräpohjolassa Lapin maakunnassa. Kylä sijaitsee aivan Ranuan eteläosassa, lähellä Asmuntin kylää Ranuan ja Pudasjärven rajalla. Matkaa Ranuan keskustaan kertyy 36,3 kilometriä ja Pudasjärven keskustaan 49,5 kilometriä.

Ranua
| --- | --- |
Kylät ja alueet:  Asmunti · Hosio · Impiö · Kelankylä (Kela) · Kirkonkylä · Kortteenperä · Kuha · Kuukasjärvi · Mauru · Nuupas · Näverrys · Petäjäjärvi · Peurajärvi · Pohjaslahti–Piittisjärvi · Portimo · Putkivaara · Raiskio · Rovastinaho · Saariharju · Saukkojärvi · Sääskilahti · Teerivaara · Telkkälä · Tolja
Muuta Ranuaan liittyvää:  Eläinpuisto · Hillamarkkinat · Kirkko · Kristillinen kansanopisto · Litokaira · Porosaari · Ranuanjärven leirintäalue · Saukkojärven kotiseutu- ja koulumuseo
Järvet ja joet:  Kivijärvi · Kuhajärvi · Kuhan Takajärvi · Nuupasjärvi · Pikku Kuukasjärvi · Portimojärvi · Ranuanjärvi · Saukkojärvi · Simojärvi · Takajärvi · Kivijoki · Nuupasjoki · Ranuanjoki · Ruonajoki · Simojoki
Telkkälä

Telkkälä voi tarkoittaa seuraavia maantieteellisiä kohteita:
Telkkälä, kylä Muolaassa
Telkkälä, kylä Ranualla
Telkkälä, kylä Sotkamossa
Telkkälä, kylä Taipalsaaressa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Telkkälä”, voi hakea sivunnimihaulla, laajalla sivunnimihaulla tai tekstihaulla.
Tellervo Ravila

Tellervo Ravila, myöh. Bayerle (10. toukokuuta 1935 Turku – 12. toukokuuta 2015 Indianapolis, Yhdysvallat) oli suomalainen pianisti. Ravila voitti vuonna 1957 Maj Lind -pianokilpailun. Hän opiskeli Leningradissa ja sitten Yhdysvalloissa Juilliardissa. Hän avioitui Yhdysvalloissa ja jäi sinne asumaan.
Tekninen kirjoittaja

Tekninen kirjoittaja on henkilö, joka kirjoittaa työkseen teknistä tekstiä.
Teknisiä kirjoittajia on yleensä yrityksissä, joissa on tuotekehitystä tai ohjelmistonkehitystä. Teknisten kirjoittajien työpaikkojen määrä seuraa insinöörien, ohjelmistosuunnittelijoiden työpaikkojen määrää. Erityisesti teknisten kirjoittajien työpaikkojen määrä lisääntyi 1990-luvulla, dotcom-kuplan ja Y2K-ongelmien aikoihin. Suurin osa Suomen teknisistä kirjoittajista työskentelee it-alalla.
Useat yritykset ovat ulkoistaneet teknistä kirjoittamista keskittyen omaan ydinosaamiseensa.
Taidot

Teknisiltä kirjoittajilta vaaditut taidot ovat moninaisia: heiltä odotetaan hyvää kirjoitustaitoa, kykyä ymmärtää tekniikkaa, esimerkiksi yrityksen tuotteita ja ohjelmistoja, sekä kykyä ymmärtää asiantuntijoita ja muokata heiltä saatua tietoa lukijoille sopivaan muotoon. Englannin kielen taito on usein perusedellytys, koska monet tuotettavat tekstit ovat englanninkielisiä.
Teknisen kirjoittajan työ saattaa joidenkin tehtävien osalta sivuta myös copywriterin työtehtäviä, joskin nämä ovat lähtökohtaisesti enemmänkin erikoistuneita kaupalliseen tekstiin.
Aiheesta muualla

Suomen teknisen viestinnän yhdistys ry
The Librarian 2 – paluu kuningas Salomonin kaivoksille

| The Librarian 2 – paluu kuningas Salomonin kaivoksille> The Librarian: Return to King Solomon's Mines |
| --- | --- |

Ohjaaja:  Jonathan Frakes
Käsikirjoittaja:  David Titcher
Tuottaja:  Dean Devlin, Electric Entertainment
Säveltäjä:  Joseph LoDuca
Kuvaaja:  Walt Lloyd
Leikkaaja:  David Siegel
Pääosat:   Noah Wyle  Bob Newhart  Jane Curtin  Olympia Dukakis  Gabrielle Anwar  Robert Foxworth  Erick Avari  Hakeem Kae-Kazim 
Valmistustiedot
Valmistusmaa:   Yhdysvallat
Tuotantoyhtiö:  TNT
Levittäjä:  Netflix
Ensi-ilta:  3. joulukuuta 2006
Kesto:  95 min
Alkuperäiskieli:  Englanti
Edeltäjä:  The Librarian – kohtalon keihäs
Seuraaja:  The Librarian 3 – Juudaksen maljan kirous
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
The Librarian 2 – paluu kuningas Salomonin kaivoksille on järjestyksessään toinen yhdysvaltalaiselle TNT-kaapelikanavalle tuotetuista The Librarian -franchisen televisioelokuvista. Sarjassa huippuälykäs kirjastonhoitaja Flynn Carsen (Noah Wyle) suojelee kirjaston salaisessa osastossa säilytettäviä historiallisia ja usein maagisia esineitä. Se on jatkoa ensimmäiselle osalle The Librarian – kohtalon keihäs (2004).
Tämä televisioelokuvasarjan toinen osa alkaa vuoden kuluttua edellisen osan tapahtumista. Flynn Carsen on muuttanut äitinsä luota. Vaarallisilla etsintämatkoillaan hän on löytänyt muun muassa kristallikallon. Palattuaan kotiin syntymäpäiväjuhliltaan hän havaitsee asuntonsa myllätyn. Flynniltä ryöstetään hänelle postissa samana päivänä lähetetty kirje. Kirjeessä oli Kuningas Salomonin kaivoksien sijainnista vihjeitä antava kartta. Flynnin esimiehen Judsonin (Bob Newhart) mukaan kaivokseen kätketty Salomonin kirja  antaa lukijalleen vallan hallita aikaa ja avaruutta, joten kirja on pidettävä salassa. Flynn lähtee varkaan perään.
Sarjan seuraava osa oli The Librarian 3 – Juudaksen maljan kirous (2008).
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:The Librarian: Return to King Solomon's Mines
Tellervo Pakarinen

Päivi Tellervo Pakarinen (s. 2. maaliskuuta 1959 Rääkkylä) on aktiiviuransa päättänyt suomalainen viisiottelija. Hän edusti uransa aikana Kiteen Urheilijoita sekä Joensuun Katajaa ja hänen valmentajanaan toimi Pauli Pakarinen.
Kalevan kisoista Pakarinen voitti viisiottelusta kaksi hopeaa vuosina 1979 ja 1980 sekä pronssia vuonna 1976. Sisäratojen SM-kilpailuista hän saavutti pituushypyn hopeaa vuonna 1981 sekä viisiottelusta kultaa vuonna 1981 ja hopeaa 1978.
Ennätyksikseen Pakarinen otteli viisiottelussa pisteet 3683 vuonna 1980 ja seitsenottelussa pisteet 4485 vuonna 1981. Virallisiin kilpailuihin hän ei ole osallistunut vuoden 1983 jälkeen.
Tellervo Mikola

Tellervo Rajalin (o.s. Mikola; s. 13. huhtikuuta 1929) on suomalainen yleisurheilija, joka saavutti SM-mitaleja 200 metrin ja 800 metrin juoksuissa. Hän edusti Säkylän Urheilijoita.
Mikola saavutti SM-kilpailuissa 800 metrin juoksussa hopeaa vuonna 1946 ja pronssia vuonna 1948 sekä sijoittui viidenneksi vuonna 1947 ja kuudenneksi vuonna 1951. Hän saavutti 200 metrin juoksussa SM-pronssia vuonna 1952.
Mikolan ennätys 200 metrin juoksussa on 27,3 ja 800 metrin juoksussa 2.23,5, molemmat vuodelta 1952.
Sven Kramer
Henkilökohtaiset ennätykset

500 m: 36,17 (2009)
1 000 m: 1.09,77 (2015)
1 500 m: 1.43,54 (2009)
3 000 m: 3.37,39 (2019)
5 000 m: 6.03,32 ME (2007)
10 000 m: 12.38,89 (2017)
Aiheesta muualla

Wikimedia Commonsissa on kuvia tai muita tiedostoja aiheesta .
http://www.svenkramer.nl/
Miesten 5 000 metrin pikaluistelun olympiavoittajat
Kramer MM-kisoissa 2007
Svetla Dimitrova

| Mitalit> Maa:   Bulgaria.Naisten yleisurheilu.MM-kilpailut  | Mitalit> Maa:   Bulgaria.Naisten yleisurheilu.MM-kilpailut  | Mitalit> Maa:   Bulgaria.Naisten yleisurheilu.MM-kilpailut  | Maa:   Bulgaria> Naisten yleisurheilu. |
| --- | --- | --- | --- |
|  Hopeaa | Ateena 1997 | 100 m aidat |  |
| EM-kilpailut  | EM-kilpailut  | EM-kilpailut  |  |
|  Kultaa | Helsinki 1994 | 100 m aidat |  |
|  Kultaa | Budapest 1998 | 100 m aidat |  |
|  Pronssia | Helsinki 1994 | 4 × 100 m viesti |  |
Svetla Stefanova Dimitrova (bulg. Светла Стефанова Димитрова; s. 27. tammikuuta 1970 Burgas) on bulgarialainen entinen yleisurheilija, joka kilpaili aluksi seitsenottelussa, mutta erikoistui myöhemmin pika-aitajuoksuun. Hän voitti hopeaa MM-kisoissa 1997 ja kultaa sekä vuoden 1994 että 1998 EM-kisoissa. Lisäksi Dimitrova oli mukana Bulgarian pronssia voittaneessa pikaviestijoukkueessa EM-kisoissa 1994. Hän osallistui seitsenottelussa olympialaisiin vuosina 1988 ja 1992 sekä 100 metrin aidoissa vuosina 1996 ja 2000. Dimitrovan paras olympiasijoitus on viides sija vuoden 1992 olympiaseitsenottelusta.
Dimitrova oli kilpailijana Bulgarian Selviytyjät -ohjelman toisella kaudella ja sijoittui kilpailussa toiseksi.
Ennätykset

Seitsenottelu: 6 658 (1992)
100 metrin aidat: 12,53 (1994)
Aiheesta muualla

Svetla Dimitrova Kansainvälinen yleisurheiluliitto. (englanniksi)
Teollisuustietokone

Siemens Simatic Microbox.
Teollisuustietokone on vahvistettu tietokone, joka on suunniteltu käyttöön teollisuusympäristössä.
Laskenta- ja tallennuskapasiteetiltaan teollisuustietokone voi vastata kaupallista henkilökohtaista tietokonetta.
Teollisuustietokone voi olla suunniteltu toimimaan pienemmällä virralla, tarjota suuremman luotettavuuden tai laajennettavuuden sekä huomattavasti pidemmän käyttöiän.
Käyttökohteena on tyypillisesti teollisuusautomaatio. 
Teollisuustietokoneen ja toimistotietokoneen käyttöympäristön eroja ovat lämpötilat (kova pakkanen, korkea taustalämpötila), kosteus, korroosio, pöly, tärinä ja iskut.
Eräs varhaisista teollisuuslaitoksiin tarkoitetuista tietokoneista oli IBM 5531.
Teollisuuspiiri

Teollisuuspiiri voi tarkoittaa seuraavia:
teollisuuspiiri, Suomessa 1980-luvulle saakka kauppa- ja teollisuusministeriön alueorganisaatio
Teollisuuspiiri (ukr. Industrialnyi raion), yksi Dnipron kaupunkipiireistä Ukrainassa
Teollisuuspiiri (ukr. Industrialnyi raion), yksi Harkovan kaupunkipiireistä Ukrainassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Teollisuuspiiri”, voi hakea sivunnimihaulla, laajalla sivunnimihaulla tai tekstihaulla.
Teollisuuspatruuna

Patruunaksi kutsutaan tehdaslaitoksen, ruukin tai kartanon omistajaa tai isäntää. Muita nimityksiä patruunalle ovat ruukinisäntä ja ruukinpatruuna. Sanan patruuna alkuperä on latinankielinen sana pater (tarkoittaa isä).
Teollisuuspatruuna toimii perinteisesti metalli- tai sahateollisuuden alan laitoksen johdossa. Kuuluisia teollisuuspatruunoita Suomessa ovat olleet muun muassa Erik Fleming, Jacob af Forselles, Anders Nohrström, Robert Finlay, Lars Magnus Björkenheim, Fredrik Gustaf Aminoff, Albert Ludvig Lindsay von Julin, Nils Ludvig Arppe, Gilbert von Rettig, G. A. Serlachius, Juuso Walden ja James Finlayson.
Svetlana Bažanova

| Mitalit | Mitalit | Mitalit |  |
| --- | --- | --- | --- |
|  Svetlana Bažanova |  Svetlana Bažanova |  Svetlana Bažanova |  |
Maa:   Venäjä
Naisten pikaluistelu
|  Olympialaiset  |  Olympialaiset  |  Olympialaiset  |  |
|  Kultaa | Lillehammer 1994 | 3 000 m |  |
| EM-kilpailut  | EM-kilpailut  | EM-kilpailut  |  |
|  Hopeaa | Hamar 1994 |  |  |
|  Pronssia | Heerenveen 1993 |  |  |
|  Pronssia | Helsinki 1998 |  |  |
Svetlana Bažanova on venäläinen pikaluistelun olympiavoittaja.
Bažanova luisteli Neuvostoliittoa edustaen maaliskuussa 1991 yleisluistelun juniorien MM-kilpailuissa ikäluokkansa maailmanennätykset 1 500 metrillä (2.05,14) ja 3 000 metrillä (4.21,59) ja saavutti MM-hopeaa Saksan Anke Baierille hävinneenä. Seuraavana talvena hän sijoittui Albertvillen olympialaisissa 1 500 metrillä kuudenneksi sekä 3 000 ja 5 000 metrillä seitsemänneksi. Yleisluistelun MM-kilpailuissa hän sijoittui vuonna 1992 yhdeksänneksi mutta vuoden 1993 MM-kilpailu päättyi hylkäykseen 3 000 metrillä. Yleisluistelun EM-kilpailuissa hän saavutti Heerenveenissä 1993 pronssia ja Hamarissa 1994 hopeaa. Lillehammerin olympialaisissa 1994 hän voitti EM-kilpailuista tutussa Hamarin hallissa kultaa 3 000 metrillä silloisella Venäjän ennätyksellä 4.17,43 sekä sijoittui 5 000 metrillä viidenneksi ja 1 500 metrillä kuudenneksi.
Vuonna 1995 Bažanovan suoritus yleisluistelun MM-kilpailuissa tyrehtyi jo keskeytykseen 500 metrillä, ja vuosina 1996 ja 1997 hän sijoittui kuudenneksi. Yleisluistelun EM-kilpailuissa hän oli kuudes vuonna 1995 sekä viides vuosina 1996 ja 1997. Helsingin EM-kilpailuissa 1998 hän saavutti pronssia. Kilpailukalenteriin mukaan tulleissa matkakohtaisissa MM-kilpailuissa hän sijoittui vuonna 1996 kuudenneksi 3 000 metrillä ja seitsemänneksi 1 500 metrillä sekä vuonna 1997 neljänneksi 1 500 metrillä ja kuudenneksi 3 000 metrillä. Naganon olympialaisissa 1998 Bažanova sijoittui 1 500 metrillä yhdeksänneksi ja 3 000 metrillä kymmenenneksi.
Viitenä viimeisenä kilpavuotenaan Bažanova ei yltänyt enää arvokisamitaleille. Yleisluistelun MM-kilpailuissa hän oli seitsemäs vuonna 2000 ja viidestoista vuonna 2003, ja yleisluistelun EM-kilpailuissa hän sijoittui noina samoina vuosina yhdeksänneksi ja kymmenenneksi. Matkakohtaisissa MM-kilpailuissa hän oli vuonna 1999 kymmenes 3 000 metrillä ja kolmastoista 1 500 metrillä, vuonna 2000 viides 1 500 ja 5 000 metrillä ja seitsemäs 3 000 metrillä sekä vuonna 2003 kahdestoista 1 500 metrillä.
Parhaat saavutukset

Olympialaisissa
3 000 metrillä kultaa 1994, seitsemäs 1992, kymmenes 1998
5 000 metrillä viides 1994, seitsemäs 1992
1 500 metrillä kuudes 1992 ja 1994, yhdeksäs 1998
Matkakohtaisissa MM-kilpailuissa
1 500 metrillä neljäs 1997, viides 2000, seitsemäs 1996
5 000 metrillä viides 2000
3 000 metrillä kuudes 1996 ja 1997, seitsemäs 2000, kymmenes 1999
Yleisluistelun MM-kilpailuissa kuudes 1996 ja 1997, seitsemäs 2000, yhdeksäs 1992
Yleisluistelun EM-kilpailuissa hopeaa 1994, pronssia 1993 ja 1998, viides 1996 ja 1997, kuudes 1995, yhdeksäs 2000, kymmenes 2003
Juniorien MM-kilpailuissa hopeaa 1991, viides 1989, seitsemäs 1990
Henkilökohtaiset ennätykset

500 metriä 40,77 (Nagano 2.2.1998)
1 000 metriä 1.20,19 (Inzell 9.11.1997)
1 500 metriä 1.59,46 (Nagano 3.3.2000)
3 000 metriä 4.12,02 (Nagano 3.3.2000)
5 000 metriä 7.13,12 (Nagano 3.3.2000)
Tammelan kauppahalli

Tammela kauppahalli 1900-1919.
Tammelan kauppahalli oli Tampereella Tammelan kaupunginosassa Tammelantorin laidassa Pinninkadun ja Ilmarinkadun kulmassa sijainnut yksikerroksinen kivinen liikerakennus jonka kulmausta koristi kupoli. Itämaisia basaarivaikutteita omanneen vuonna 1907 valmistuneen rakennuksen suunnitteli arkkitehti August Krook. Rakennus oli tarkoitettu alun perin kauppahalliksi mutta siinä tehtävässä se ei koskaan palvellut vaan siinä toimi muun muassa kirjakauppa ja maidontarkastuslaitos. Rakennus purettiin 1960-luvulla.
Tatjana Andrianova

| Mitalit> Maa:   Venäjä.Naisten yleisurheilu.MM-kilpailut  | Mitalit> Maa:   Venäjä.Naisten yleisurheilu.MM-kilpailut  | Mitalit> Maa:   Venäjä.Naisten yleisurheilu.MM-kilpailut  | Maa:   Venäjä> Naisten yleisurheilu. |
| --- | --- | --- | --- |
|  Pronssia | Helsinki 2005 | 800 m |  |
Tatjana Nikolajevna Andrianova (ven. Татьяна Николаевна Андрианова, s. 10. joulukuuta 1979) on venäläinen kilpauransa päättänyt keskimatkojen juoksija.
Andrianova voitti vuonna 2004 Venäjän mestaruuden 800 metrin juoksussa sekä sisä- että ulkoradoilla. Hän sijoittui samana vuonna Budapestin sisäratojen MM-kisoissa viidenneksi. Ateenan olympialaisissa hän oli myös viides ajalla 1.56,88. Kauden lopussa hän juoksi IAAF:n yleisurheilufinaalissa seitsemänneksi. Seuraavana vuonna Andrianova voitti pronssia Helsingin MM-kisoissa ja sijoittui IAAF:n yleisurheilufinaalissa kahdeksanneksi. Pekingin olympialaisissa 2008 hän oli kahdeksas ajalla 2.02,63 ja Barcelonan EM-kisoissa 2010 hän karsiutui alkuerissä.
Andrianovan Helsingin MM-kilpailuissa 2005 antama dopingnäyte tutkittiin uudelleen vuonna 2015 ja siitä löydettiin merkkejä stanozololin käytöstä. Hän sai Venäjän yleisurheiluliitolta kahden vuoden kilpailukiellon ja hänen tuloksiaan hylättiin aikaväliltä 9.8.2005–8.8.2007. Näin hän olisi menettänyt pronssimitalinsa Helsingin MM-kilpailuista. Andrianova valitti kilpailukiellostaan urheilun kansainväliseen vetoomustuomioistuimeen (CAS), joka kumosi kilpailukiellon. Cassin mukaan Andrianovan dopingnäyte oli uudelleentestattu liian myöhään sillä vuosina 2005–2014 voimassa olleet kansainvälisen yleisurheiluliiton IAAF:n dopingsäädökset sallivat uudelleentestauksen kahdeksan vuoden ajan näytteen otosta. Myöhemmin Andrianova sai kahden vuoden kilpailukiellon biologisen dopingpassin perusteella ajalle 22.2.2016–21.2.2018 ja hänen tuloksensa aikaväliltä 26.7.2010–25.7.2012 hylättiin.
Henkilökohtaiset ennätykset

800 metrin juoksu: 1.56,00 (2008)
1 500 metrin juoksu: 4.12,02 (2005)
Aiheesta muualla

Andrianovan profiili rusathletics.comissa (venäjäksi)
Tammelan apteekin talo

Kolmikerroksinen Tammelan apteekki kulmassa vasemmalla muita rakennuksia korkeampana.
Tammelan apteekin talo oli Tampereella Tammelan kaupunginosassa Tammelantorin lounaiskulmassa Pinninkadun ja Ilmarinkadun kulmassa sijainnut kolmikerroksinen punatiilinen asuin- ja liikerakennus. Rakennus valmistui vuoden 1900 tienoilla ja se purettiin vuonna 1970. Rakennuksen alakerrassa toimi alkuaan apteekki ja kahdessa ylemmässä kerroksessa oli asuntoja. Viimeksi rakennuksessa oli rautakauppa.
Tammelan Voiman talo

| Tammelan Voiman talo |
| --- | --- |
 Tammelan Voiman talo keväällä 2022
Osoite:  Ilmarinkatu 12, 33500
Sijainti:  Tammela, Tampere
Rakennustyyppi:  kerrostalo
Valmistumisvuosi:  1920
Suunnittelija:  Frans Jousi
Rakennuttaja:  Osuusliike Voima
Tyylisuunta:  1920-luvun klassisismi
Runkorakenne:  tiili
Kerrosluku:  neljä
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Tammelan Voiman talo on Tampereella Tammelan kaupunginosassa Tammelantorin varrella sijaitseva nelikerroksinen liike- ja asuintalo. Syyskuussa 1920 valmistuneen 1920-luvun klassisismia edustaneen talon suunnitteli rakennusmestari Frans Jousi.
Talo rakennettiin 3. syyskuuta 1917 perustetun tamperelaisen Osuusliike Voiman keskustoimitaloksi. Talon paikalla aiemmin sijainneet puutalot olivat palaneet Suomen sisällissodan aikana Tampereen taistelussa valkoisten pommittaessa Tammelaa.
Talon alimmassa kerroksessa sijaitsivat osuusliikkeen ruoka- kangas- ja sekatavaramyymälät ja niiden varastot sekä annosruokala. Toisessa kerroksessa oli kahvila ja sen vieressä Tampereen kaupungin sanomalehtilukusali. Lukusalin yhteyteen perustettiin muutamia vuosia myöhemmin Tampereen ensimmäinen sivukirjasto Tammelan lainausasema joka toimi rakennuksessa vuoteen 1929 saakka. Kahvilan entisiin tiloihin sijoittui 1925 lastentarha. Rakennuksen ylimmissä kerroksissa oli asuinhuoneistoja.
Voiman myymälät toimivat talossa vuoteen 1976 saakka ja lastentarha vuoteen 1984 saakka. Osuusliike Voima yhdistettiin vuonna 1983 keskusosuusliike OTK:n ja 38 muun osuusliikkeen kanssa E-osuusliike Ekaksi. Eka myi samana vuonna Tammelan Voiman talon kolme ylintä kerrosta rakennusliike H. Böökille toimistotiloiksi ja omistusasunnoiksi. Tammelan Voiman talossa toimiva ravintola (nykyiseltä nimeltään Wanha Mestari) on Tampereen vanhin samoissa tiloissa edelleen toimiva ravintola. Ravintolan kanta-asiakkaina ovat olleet muun muassa Jorma Ikävalko, Juice Leskinen ja Irwin Goodman. Ravintolassa toimii biljardikerho Tammelan Voiman Biljardikerho.
Rakennus on suojeltu asemakaavalla vuonna 1975.
Tekninen kirjoittaminen

Tekninen kirjoittaminen on teknisen viestinnän osa-alue, jonka avulla kommunikoidaan teknistä tietoa. Usein teknisen kirjoittamisen tuloksena syntyy dokumentaatio, jonka muoto ja sisältö riippuu yleisön ja tuotteen tarpeesta.
Tekninen kirjoittaminen eroaa muusta kirjoittamisesta rakenteensa ja käytetyn kielen perusteella. Tekninen kirjoittaminen on yleisesti ottaen hyvin rakenteellista, ja siinä käytetään paljon numeroituja otsikoita, kuvia ja erilaisten osien hierarkioita. Käytetty kieli on muodoltaan virallista, eikä siten ilmennä kirjoittajan persoonallisuutta.
Haasteet

Kuten kirjoittamisessa yleensäkin, teknisten kirjoittajien tulee ymmärtää yleisöänsä esimerkiksi käyttäjiä, sekä dokumentin tarkoitusta ja kuvattavaa asiaa, esimerkiksi tuotetta tai ohjelmistoa. Formaatti, organisointi ja tyyli ovat tärkeitä asioita, sillä ne voivat tehdä tekstistä helppolukuisen. Esimerkiksi käyttöohjeissa diagrammit ja erilaiset kuvat auttavat lukijaa. Tekstin tulisi olla saatavilla silloin kun käyttäjä sitä tarvitsee.
Tuotokset

Ohjelmistot dokumentoidaan usein online help -teksteinä. Help-teksti kertoo kuinka ohjelmistossa navigoidaan, kuinka tehdään toimenpiteitä ja kuinka eri ohjelmiston näyttöjä/ikkunoita käytetään.
Erilaisia teknisen kirjoittamisen tuotoksia ovat
Asennusohjeet
Lehtiartikkelit
Käyttöohjeet
Esitysmateriaali
Tekniset referenssiaineistot
Julkaisutiedotteet
Tieteelliset raportit
Testisuunnitelmat ja raportit
Koulutusmateriaalit
Huolto- ja kunnossapitoohjeet
Ongelmanratkaisuoppaat
Referenssikuvaukset
Erilaiset filmit
Aiheesta muualla

Mitä on tekninen viestintä? Suomen teknisen viestinnän yhdistys. Arkistoitu 17.8.2011. Viitattu 19.1.2012.
Stephen Kotkin

Stephen Kotkin vuonna 2015 esittelemässä kirjaansa.
Stephen Kotkin (s. 17. helmikuuta 1959) on yhdysvaltalainen historioitsija ja kirjailija. Kotkinin tunnetuimmat teokset käsittelevät Josif Stalinia.[lähde? ]
Teokset

Armageddon Averted: The Soviet Collapse, 1970–2000.  –, 2008.
Stalin: Paradoxes of Power, 1878–1928.  –, 2014.
Stalin: Waiting for Hitler, 1929–1941.  –, 2017.
Aiheesta muualla

Stephen Kotkin,Kleinheinz Senior Fellow Hoover Institution. Viitattu 3.8.2024. (englanniksi)
TBS (yhdysvaltalainen televisiokanava)

| TBS |
| --- | --- |

Lähetykset alkoivat:  17. joulukuuta 1976
Omistaja:  WarnerMedia
Tunnuslause:  Always here for a good time
Maa:   Yhdysvallat
Näkyvyysalue:   Yhdysvallat
Pääkonttori:  Atlanta, Georgia
Aiemmin:  SuperStation WTBS SuperStation TBS TBS Superstation TBS
Kotisivu:  http://www.tbs.com
Infobox OKNimi-testi OK: 
TBS on yhdysvaltalainen kaapelitelevisiokanava, jonka omistaa WarnerMedia, yhtiönsä Turner Broadcasting System kautta. TBS-kirjaimet tulevat sen emoyhtiön nimestä Turner Broadcasting System. Kanavan ohjelmisto on komediapainotteista, josta kertoo myös kanavan tunnuslause Always here for a good time. TBS on perustettu vuonna 1976, ja sen kotipaikkana on siitä asti toiminut Atlanta, Georgia.
Omistus

WarnerMedia omistaa Turner Broadcasting System -yhtiön. Se tunnetaan myös nimillä TBS Network ja TBS, Inc. sekä sen vanhoilla nimillä TBS Superstation ja WTCG.
Se omistaa tytäryhtiöidensä kautta mm. seuraavat kanavat:
CNN
HBO
TNT
Cartoon Network
Ohjelmisto

TBS:n ohjelmistoa Suomessa näyttää pääasiassa kaupalliset kanavat, kuten MTV3, Nelonen ja Sub, sekä lukuisat maksutv-kanavat, kuten C More.
Joitakin TBS:n ohjelmia vuodelta 2010: (tuotantovuodet mainittu sulkeissa)
Conan (2010–)
Lopez Tonight (2010–2011)
Kaikki rakastavat Raymondia (eng. Everybody loves Raymond) (1996–2005)
Frendit (eng. Friends) (1994–2004)
Konttori (eng. The Office) (2005–)
Kovan onnen kundi (eng. My Name Is Earl) (2005–2009)
Saman katon alla (eng. Yes, Dear) (2000–2006)
Are We There Yet? (2010-)
Koti kuntoon (eng. Home Improvement) (1991–1999)
Sinkkuelämää (eng Sex And The City) (1998–2004)
Pulmuset (eng. Married With Children) (1987–1997)
Kellarin kunkku (eng. King Of Queens) (1998-2007)